ഇത്തവണത്തെ ഓണം വിപണി ഗ്രാമീണകര്ഷകര്ക്ക് ഏറെ പ്രതീക്ഷ നല്കുന്നത് തിരുവനന്തപുരം: ഇത്തവണ ഓണക്കാല പച്ചക്കറി വിപണികള്ക്കും കര്ഷക ചന്തകള്ക്കും ലഭിച്ചത് വന് സ്വീകാര്യത. കൊവിഡ് വ്യാപനം ഉണ്ടായതോടെ ആശങ്കയിലായിരുന്ന ജില്ലയിലെ ഗ്രാമീണ കര്ഷകര്ക്ക് ഏറെ ആശ്വാസം നല്കുന്നതായിരുന്നു ഓണ വിപണിയിലുണ്ടായ വരവേല്പ്പ് . എല്ലാ വിപണികളിലും വലിയ തിരക്കാണ് അനുഭവപ്പെടുന്നത്. കൃഷിവകുപ്പിന്റെ കര്ഷക ചന്തകളിലും വന് തിരക്കാണ്. വിലക്കുറവില് സാധങ്ങള് ലഭിക്കുന്നതും, മരുന്നടിക്കാതെ ശുദ്ധമായ പച്ചക്കറികള് ലഭിക്കുന്നതുമാണ് തിരക്കിന് കാരണം. പൊതു വിപണികളിലെ സംഭരണ വിലയേക്കാള് 10 ശതമാനം അധികം വില കര്ഷകരില് നിന്നും വാങ്ങുന്ന പച്ചക്കറികള് പൊതു വിപണിയിലെ വില്പ്പന വിലയില് നിന്നും 30 ശതമാനം കുറച്ചാണ് ഉപഭോക്താക്കള്ക്ക് നല്കുന്നത്. സുഭിക്ഷം സുരക്ഷിതം പദ്ധതിയിലൂടെ ഉത്തമ കൃഷി സമ്ബ്രദായത്തിലൂടെ ഉത്പാദിപ്പിച്ച ഉല്പ്പന്നങ്ങള് 20 ശതമാനം അധികം വില നല്കി സംഭരിക്കുകയും പൊതു വിപണിയിലെ വിലയില് നിന്ന് 10 ശതമാനം സബ്സിഡി നല്കി വില്പ്പന നടത്തുകയും ചെയ്യുകയാണ് . ഇവ പ്രത്യേക പാക്കിങ്ങില് ജി.എ.പി ഉത്പന്നങ്ങള് എന്ന ലേബലിലാണ് വില്പ്പനക്ക് വച്ചിട്ടുള്ളത്. 100 രൂപ വിലയുള്ള പച്ചക്കറി കിറ്റുകളും ഇവിടെ നിന്നും ലഭിക്കുന്നതാണ്.The post ഇത്തവണത്തെ ഓണം വിപണി ഗ്രാമീണകര്ഷകര്ക്ക് ഏറെ പ്രതീക്ഷ നല്കുന്നത് first appeared on MalayalamExpressOnline.